cyanic-selkie/wikianc huggingface dataset:
கோல்டன் இயர்ஸ் (2017 திரைப்படம்)
கோல்டன் இயர்ஸ் (Golden Years (Nos années folles) என்பது  2017 ஆண்டு வெளியான பிரெஞ்சுத் திரைப்படமாகும். இதை ஆண்ட்ரே டெக்கினே இயக்கியுள்ளார். இது 2017 கேன்ஸ் திரைப்பட விழாவில் சிறப்பு திரைப் பிரிவில் காட்டப்பட்டது.
கதை
இந்தப்படம் முதல் உலகப் போரிலிருந்து தப்பிவந்த வீரன் பாலின் உண்மைக் கதை ஆகும். போரில் இருந்து தப்பிவந்த இராணுவ வீரன் என்ற கணவனது அடையாளத்தை மறைக்க, அவனுடைய மனைவி லூயி, பாலுக்குப் பெண் வேடமிடுகிறாள். பாரிஸில் சூஸன் என்ற பெயரில் ஒரு பெண்ணைப் போல் நடமாடுகிறான் பால். போர் முடிந்ததும், சூஸன் மீண்டும் பால் என்ற தன் உண்மையான அடையாளத்தைப் பெற முயற்சி மேற்கொள்கிறான். இப்படி மறைந்து வாழ்பவர்களின் வேடம் கலையும்போது எதிர்கொள்ள வேண்டிய சிக்கல்களை இந்தப் படம் நகைச்சுவையாகப் பேசுகிறது.
வெளி இணைப்புகள்
பகுப்பு:2017 திரைப்படங்கள் பகுப்பு:பிரெஞ்சுத் திரைப்படங்கள்
குக்யர்கள்
குக்யர் (கள்) (Guhyaka) (गुह्यक, அதாவது "மறைக்கப்பட்டவை") என்பது இந்து புராணங்களில் காணப்படும் இயற்கைக்கு அப்பாற்பட்ட உயிரினங்களின் ஒரு வகுப்பாகும். இயக்கர்களைப் போலவே, செல்வத்தின் கடவுளான குபேரனின் உதவியாளர்களாகவும், அவருடைய மறைந்திருக்கும் பொக்கிசங்களைப் பாதுகாப்பவர்களாவும் இவர்கள் விவரிக்கப்படுகிறார்கள். குக்யர்கள் மலைக் குகைகளில் வாழ்வதாக நம்பப்படுகிறது. அதனால் இவர்களின் பெயர், "மறைந்திருப்பவர்களாக" சித்தரிக்கப்படுகிறது. இவர்களின் அதிபதி குபேரன் "குக்யகாதிபதி" என்று அழைக்கப்படுகிறார்.
விளக்கம்
அமெரிக்க சமசுகிருத அறிஞரான எட்வர்ட் வாச்பர்ன் ஆப்கின்சு, இவர்கள் தனித்துவமான உயிரினங்கள் அல்ல, ஆனால் மறைந்திருந்திருக்கும் ஆவிகளுக்கான பொதுவான பெயர் என்கிறார். இவர்கள் மனுதரும சாத்திரம், அரி வம்சம், மகாபாரதத்தின் பிற்சேர்க்கையில், தனித்துவமான மனிதர்களாக குறிப்பிடப்பட்டுள்ளனர். இருப்பினும், மேகதூதம் இவர்களை இயக்கர்களுடன் அடையாளப்படுத்துகின்றன.
மகாபாரதம், இவர்களை ஒரு வகை இயக்கர்களாகக் கருதுகிறது. குபேரனின் வான் அரண்மனைகள் குக்யர்களால் பாதுக்காக்கப்பட்டுள்ளன என்று குறிப்பிடுகிறது. காவியத்தில் வீமன், குபேரனின் கந்தமந்தனைத் தாக்கி அவர்களைக் கொல்கிறான் என்றும் விவரிக்கப்பட்டுள்ளது. மகாபாரதப் போரில் குறிப்பிடப்பட்டுள்ளபடி, வீரமோ, கோழையோ இல்லாமல் வாளால் இறக்கும் வீரர்கள், மரணத்திற்குப் பிறகு குக்யர்களின் இருப்பிடத்திற்குச் செல்வதாகக் கூறப்படுகிறது. குக்யர்கள் பித்ருக்களுடன் ("மூதாதையர்கள்") தொடர்புடையவர்களாகவும் சில சமயங்களில் பேய்களுக்கு சமமானவர்களாகவும் சித்தரிக்கப்படுகிறார்கள்.
மருத்துவக் கடவுள்களான இரட்டையர் அஸ்வினிகள் எனவும், தாவரங்கள் மற்றும் கீழ்மையான விலங்குகளாகவும் இவர்கள் விவரிக்கப்படுகின்றனர். பாகவத புராணத்தில், குபேரனின் மகன் நளகுவரனும், மணிக்ரீவனும் குக்யர்களாக விவரிக்கப்படுகிறார்கள்.
குபேரனுடன் அடிக்கடி தொடர்புடையவர்களாக இருந்தாலும், வராகமிகிரரின் பிருகத்-சம்கிதை மற்றும் சில புராணங்கள் குக்யர்களை சூரியனின் மகனான இரேவந்தாவின் உதவியாளர்களாக விவரிக்கின்றன.இரேவந்தா சூரியனால் குக்யர்களின்ன் தலைவனாக கடமையாற்றப நியமிக்கப்பட்டதாக மார்க்கண்டேய புராணம் குறிப்பிடுகிறது. சிற்பங்களில், இரேவந்தா வேட்டையாடும் காட்சிகளில் குக்யர்களுடன் சித்தரிக்கப்படுகிறார்.
புத்தகங்கள்
பகுப்பு:இந்து தொன்மவியல் மாந்தர்
மது தயாரித்தல்
மது தயாரித்தல் (ஒயின்) என்பது   திராட்சை அல்லது பிற மூலப்பொருள்களைக் கொண்டு தயாரிக்கப்படும் பழச்சாறை நொதிக்கச்செய்வதன் மூலம் தயாரிக்கப்பட்டு ஒயின் போத்தல்களில் அடைக்கப்படுகிறது. பெரும்பாலான மதுவகைகள் திராட்சைகளைக் கொண்டு செய்யப்பட்டாலும், மற்ற பழங்கள் அல்லது தாவரங்களிலிருந்து இது தயாரிக்கப்படலாம். மீட் மதுவானது தேன் கொண்டு தயாரிக்கப்படும் ஒரு மது ஆகும்.
மதுபானத்தை இரண்டு வகைகளாக பிரிக்கலாம்: அசைவில்லாத மது உற்பத்தி முறை (கார்பனேற்றம் இல்லாமல்) மற்றும் ஒளிர் ஒயின் உற்பத்தி முறை (கார்பனேற்றம் - இயற்கை அல்லது உட்செலுத்தப்படுதல்).
மது மற்றும் மதுபானம் பற்றிய அறிவியல் ஒனாலஜி என்று அழைக்கப்படுகிறது. பாரம்பரியமாக மதுவைத் தயாரிப்பவர் வைன்மேக்கர் அல்லது வின்ட்னெர் என்று அழைக்கப்படுகிறார்.
செயல்முறைகள்
திராட்சை சாறெடுக்க முதலில் திராட்சையை அரைத்து கூழாக்க வேண்டும், பின்பு ௦.250 மி.கி பொட்டாசியம் மெட்டா பைசல்பேட், ஒரு லிட்டர் தண்ணிரில் சேர்த்து அதனுடன் 1:10 என்ற அளவில் ஈஸ்டும் சேர்க்கப்பட்டு குறைந்த வெப்பத்தில் பத்து நாட்களுக்கு குறையாமல் வைக்கப்பட வேண்டும். பல இரசாயன மாற்றங்களுக்குப் பிறகு மதுவின் மணம் வீசும். சரியான கூட்டுப் பொருள்கள் சேர்க்கவில்லை என்றாலும், வைக்கவில்லை என்றாலும் அசிட்டிக் அமில பாக்டிரியா உள்ளே நுழைந்து இந்த சாற்றை வினிகராகவும், நீராகவும் மாற்றிவிடும்.
மதுஉற்பத்தி நாடுகள்
உலகின் முதல் 15 மது உற்பத்தி நாடுகளின் பட்டியல்.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:மதுபானங்கள்
அமானின்
அமானின் (Amanin) என்பது C39H53N9O14S என்ற மூலக்கூற்று வாய்ப்பாட்டால் விவரிக்கப்படும் ஒரு வளைய பெப்டைடு ஆகும். அமாடாக்சின் வகை நச்சுகளில் இதுவும் ஒரு வகையாகும். இவையாவும் அமானிட்டா என்ற காளான் போன்ற பல தாவர இனங்களில் காணப்படுகின்றன. பிற அமாடாக்சின்கள் போல அமானின் பெப்டைடும் ஆர்.என்.ஏ. பாலிமரேசு II நொதியை தடுக்கிறது. இதனை உட்கொள்வதன் மூலம் ஆர்.என்.ஏ. பாலிமரேசு II நொதியுடன் பிணைக்கலாம். இதனால் கடத்தி ஆர்.என்.ஏ. வின் தொகுப்பு தடுக்கப்படுகிறது. சிறுநீரக செல்களும் கல்லீரல் செல்களும் குழியப்பகுப்புக்கு உட்பட காரணமாகிறது.
மேற்கோள்கள்
பகுப்பு:பெப்டைடுகள் பகுப்பு:இண்டோல்கள் பகுப்பு:அமாடாக்சின்கள்
மே. மு. அக்பர்
மேலவீட்டில் முகம்மது அக்பர் (Meleveettil Muhammad Akbar) ( மலையாளம் : മേലേവീട്ടില് മുഹമ്മദ് അക്ബര്) ஓர் இசுலாமிய போதகராவார். இவர், கேரளாவின் மலப்புறத்தில் ஒரு பள்ளியில் இயற்பியல் ஆசிரியராகப் பணியாற்றினார். தனது மாண நாட்களில், அக்பர் முஜாஹிதீன் மாணவர் இயக்கத்துடன் தொடர்பிலிருந்தார். இவர் ஒரு சொற்பொழிவாளராக அறியப்பட்டாலும், முஸ்லிம் அறிஞராக இருக்க எந்த கல்விப் பயிற்சியும் இல்லை. கேரளாவை தளமாகக் கொண்ட "நிச் ஆஃப் ட்ரூத்" என்ற இசுலாமிய அமைப்பின் இயக்குநராக இருக்கிறார். மேலும், கொச்சியிலிருந்து வெளியிடப்பட்ட சினேகா சம்வதம் என்ற பத்திரிகையின் ஆசிரியருமாவார். இசுலாமிய தீர்க்கதரிசி முகம்மது நபியின் வாழ்க்கையைப் பற்றி மலையாளத்தில் முதல் வலைத்தளத்தை "நிச் ஆஃப் ட்ரூத்" உருவாக்கியுள்ளது. கொச்சியிலிருந்து இயங்கும் இந்த அமைப்பின் நோக்கம் இந்தியாவின் பன்மைத்துவ சமுதாயத்தின் முன் இசுலாத்தை ஒரு விரிவான மதமாக முன்வைப்பதாகும்.
இவர், அமைதி அறக்கட்டளையால் நடத்தப்படும் 13 பள்ளிகளின் சங்கிலியான "அமைதி சர்வதேச பள்ளி"யின் நிர்வாக இயக்குநராக உள்ளார். அதன் பாடத்திட்டத்தின் மூலம் வகுப்புவாத பிரிவை ஊக்குவிப்பதாக கண்டறியப்பட்டதால் சங்கிலி சர்ச்சைக்குள்ளானது.
ரோமைன் ரோலண்ட்
ரோமைன் ரோலண்ட் (Romain Rolland) (29.01.1866 – 30.12.1944) ஃபிரான்சு நாட்டைச் சேர்ந்த நாவலாசரியர், நாடக ஆசிரியர், வரலாற்றாளர் ஆவார். 1915 ஆம் ஆண்டில் இவருக்கு இலக்கியத்துக்கான நோபெல் பரிசு வழங்கப்பட்டது.
அந்தாலூசியா
அந்தாலூசியா (Andalusia, Andalucía) எசுப்பானியாவின் 17 தன்னாட்சி சமூகங்களில் மக்கள்தொகையில் முதலாமிடம் வகிக்கும்  தன்னாட்சி பகுதியாகும்; பரப்பளவில் காஸ்தில் மற்றும் வியோனை அடுத்து இரண்டாமிடத்தில் உள்ளது. இந்த தன்னாட்சிப் பகுதி எட்டு மாநிலங்களாக பிரிக்கப்பட்டுள்ளன: அல்மீரியா, காதிசு, கோர்டோபா, கிரானடா, உயெல்வா, ஹேன், மலாகா, செவில் இதன் தலைநகரம் செவீயா (எசுப்பானியம்: Sevilla).
அந்தாலூசியா ஐபீரிய மூவலந்தீவின் தெற்கில் உள்ளது. எக்சுட்ரீமதுரா, காஸ்தில்-லா மஞ்சா தன்னாட்சி பகுதிகளுக்கு தெற்கிலும் முர்சியா தன்னாட்சி பகுதிக்கும் நடுநிலக்கடலுக்கும் மேற்கேயும் போர்த்துகல்லுக்கும் அத்திலாந்திக்குப் பெருங்கடலுக்கு கிழக்கிலும் நடுநிலக் கடல் மற்றும் ஜிப்ரால்ட்டர் நீரிணைக்கு வடக்கிலும் அமைந்துள்ளது. சிறிய பிரித்தானிய கடல் கடந்த ஆட்புலமான ஜிப்ரால்ட்டர் அந்தாலூசிய மாநிலம் காடிசுடன் ஜிப்ரால்ட்டர் நீரிணையின் கிழக்கு முனையுடன் நில எல்லையை பகிர்ந்து கொண்டுள்ளது.
வரலாறு
அந்தாலூசியா என்ற தற்காலத்துப் பெயர் தங்கள் கட்டுப்பாட்டிலிருந்த ஐபீரிய மூவலந்தீவு முழுமையையுமே முஸ்லிம்கள் அழைத்த அரபு மொழி சொல்லான அல்-அந்தாலுசு (الأندلس) என்பதிலிருந்து வந்ததாகும். அந்தக் காலத்தில், வடக்கு ஐபீரிய மூவலந்தீவை கிறித்தவ அரசர்களும்  தெற்கு ஐபீரிய மூவலந்தீவை  முஸ்லிம்களும் ஆண்டுவந்தனர்.
கி.பி 711 இல் முசுலிம்கள் கிறித்தவர் கட்டுப்பாட்டிலிருந்த ஐபீரிய மூவலந்தீவை தாக்கினர்; 719 இல் முஸ்லிம்கள் வெற்றி பெற்று வடக்கு பிரனீசு மலைத்தொடர் மலைகளில் சிறுபகுதியைத் தவிர மூவலந்தீவு முழுமையுமே கைப்பற்றினர். தாங்கள் கைப்பற்றிய பகுதிகளுக்கு அல்-அந்தாலுசு (الأندلس) எனப் பெயர் சூட்டினர்.
வடக்கிலிருந்த கிறிஸ்தவர்கள் தொடர்ந்து ஏழு நூற்றாண்டுகளுக்கு முஸ்லிம்களுடன் போரிட்டு மெல்ல மெல்ல தெற்குப் பகுதிகளை கைப்பற்றி வந்தனர். இந்தப் போர்முறை ரிகான்குவெஸ்டா (Reconquista எசுப்பானியத்திலும் போர்த்துக்கேயத்திலும் "மீள்வெற்றி" எனப் பொருள்படும்) எனப்பட்டது. 1492இல் பெர்தினான்டு அரசரும் இசபெல்லா அரசியும் கிரனாதாவிலிருந்த கடைசிக் கோட்டையையும் கைப்பற்றினர். அதேயாண்டு எசுப்பானியாவிலிருந்து முசுலிம்களும் யூதர்களும் வெளியேற்றப்பட்டனர்.
சின்னங்கள்
அந்தாலூசிய மேலங்கிச் சின்னத்தில் எர்க்குலிசும் இரண்டு சிங்கங்களும் இரண்டு தூண்களுக்கு இடையில் இருப்பதுபோல சித்தரிக்கப்பட்டுள்ளது; இந்த இருதூண்கள் மரபுப்படி  ஜிப்ரால்ட்டர் நீரிணையின் இரு தூண்களாகும். கீழேயுள்ள வாசகத்தில் அந்தாலூசியா பார் சி, பார எசுப்பானியா யி லா யுமானிடாடு  ("அந்தாலூசியா தனக்காகவும், எசுப்பானியா மற்றும் மனிதத்தற்காகவும்") என எழுதப்பட்டுள்ளது. இரு தூண்களுக்கு மேலேயுள்ள வளைவில் அந்தாலூசியா கொடியின் வண்ணங்கள் தீட்டப்பட்டுள்ளன; இதில் இலத்தீனில் டொமினேட்டர் ஹெர்குலஸ் ஃபண்டேட்டர் என எழுதப்பட்டுள்ளது.
அந்தாலூசியாவின் அலுவல்முறையான கொடியில் மூன்று சமமான கிடை பட்டைகள், பச்சை,வெள்ளை,பச்சை என்ற வரிசையில் உள்ளன; அந்தாலூசிய மேலங்கிச் சின்னம் நடுப்பட்டையின் மையத்தில் உள்ளது. இக்கொடி 1918இல் மலாகா மாநிலத்தில் ரோண்டாவில் நடந்த அந்தாலூசிய தேசியவாதிகள் சந்திப்பில் முடிவு செய்யப்பட்டது.
thumb|left|அந்தாலூசியப் பண்ணின் குரல் பதிவு. thumb|left|அந்தாலூசியப் பண்ணின் இசைக்கருவிப் பதிவு. அந்தாலூசிய பண்ணை ஓசே டெல் காஸ்தில்லோ டியாசு இசையமைத்துள்ளார்; இமற்கான பாடல்வரிகளை பிளாசு இன்பாந்தே.எழுதியுள்ளார். இதற்கான இசை அறுவடையின் போது விவசாயிகள் பாடிவந்த சான்டோ டியோசு என்ற சமய நாட்டார் பாடலை ஒட்டி அமைந்தது.
அந்தாலூசிய தேசிய நாளாக, டியா தெ அந்தாலூசியா (அந்தாலூசியா நாள்), ஒவ்வொரு பெப்ரவரி 28 அன்றும் கொண்டாடப்படுகின்றது.
புவியியல்
thumb|350px|அந்தாலூசிய நிலப்பரப்பின் முதன்மைகூறுகளின் அமைவிடங்கள். அந்தாலூசியா எசுப்பானியாவின் 17 தன்னாட்சிப் பகுதிகளில் ஒன்றாகும். is one of the 17 Spanish autonomous communities and is in the southwestern region of the ஐரோப்பிய ஒன்றியத்தின் தென்மேற்கு மண்டலத்தில் அமைந்துள்ளது. இதன் பரப்பளவு 87,597 சதுர கிமீ (33,821 ச மை), இது எசுப்பானியாவின் பரப்பளவில் 17.3 விழுக்காடு ஆகும்.
இதன் இயற்கை எல்லைகள்: தெற்கில், அத்திலாந்திக்குப் பெருங்கடலும் நடுநிலக் கடலும்; வடக்கில் சியர்ரா மொரெனா மலைத் தொடர்; மேற்கில் போர்த்துகல்; கிழக்கில் மூர்சியா வட்டாரம்.
வெளி இணைப்புகள்
பகுப்பு:எசுப்பானியாவின் தன்னாட்சி சமூகங்கள்
ரோமைன் ரோலண்ட்
தன் வாழ்நாளின் இறுதி வரை காந்தியடிகளுடன் நட்புக் கொண்டிருந்த இவர் அஹிம்சாவாதியாக இருந்தார்.
மே. மு. அக்பர்
2018 ஜனவரியில், கேரள அரசு அமைதிப் பள்ளிகளை மூட உத்தரவிட்டது. மேலும், அக்பரை கைது செய்ய ஒரு அனுமதியும் அளித்தது. கொச்சி காவல்துறையினர் இவரை 25 பிப்ரவரி 2018 அன்று கைது செய்தனர்.
அக்பருக்கு நீதிமன்றம் பிணை வழங்கியுள்ளது. தற்போது அனைத்து அமைதி பள்ளிகளும் சாதாரணமாக செயல்பட்டு வருகின்றன. வகுப்புவாத பிரிவை ஊக்குவிக்கும் எந்தவொரு பொருளும் பள்ளி பாடத்திட்டத்தில் உயர் நீதிமன்றத்தால் கண்டறியப்படவில்லை.
வெளி இணைப்புகள்
பகுப்பு:இந்திய முஸ்லிம்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:மலப்புறம் மாவட்ட நபர்கள் பகுப்பு:கேரள நபர்கள்
நரசிங்கம்பட்டி ஊராட்சி
நரசிங்கம்பட்டி ஊராட்சி (Narasingampatti Gram Panchayat), தமிழ்நாட்டின் மதுரை மாவட்டத்தில் உள்ள மேலூர் ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3064 ஆகும். இவர்களில் பெண்கள் 1471 பேரும் ஆண்கள் 1593 பேரும் உள்ளனர்.
இங்கு பெருமை வாய்ந்த பெருமாள்￼மலை உள்ளது
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சார்ல்ஸ் நைட்லி
சார்லசு நைட்லி  (Charles Knightley , பிறப்பு: பிப்ரவரி 3 1972),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1996-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் நைட்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 4, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
தீவிர பெண்ணிடைப் பாலுறவு
தீவிரப் பெண்ணிடைப் பாலுறவு (Radical lesbianism)   அல்லது மரபுகடப்பு பெண்தற்பாலின உறவு என்பது ஓர் அகனள் இயக்கம் ஆகும், இந்தப் பெண் தற்பால்சேர்க்கை முதன்மைப் பெண்ணியத்தின் கலப்புப் பாலின உறவைக் கேள்விக்குள்ளாக்கியது. ஏனெனில் முதன்மைப் பெண்ணியம் முனைப்பாக அகனள் உரிமைகளைப் பெண்ணியப் போராட்டங்களில் சேர்க்கவில்லை அல்லது அதற்காகப் போராடவில்லை. 1950 மற்றும் 1960 களில் அமெரிக்காவில் அகனள் பெண்ணியக் குழுக்களால் இந்த இயக்கம் தொடங்கப்பட்டது. ஒரு கனடிய இயக்கம் 1970 களில்தொடர்ந்து இதனைச் செயல்படுத்தி வந்தது. இது தொடர்ந்து பரவலாகி வருவதால், தீவிர பெண்ணிடைப் பாலுறவு வாதம் கனடா, அமெரிக்கா பிரான்சு ஆகிய நாடுகள் முழுவதிலும் பரவியது. பிரஞ்சு அகனள் மரபெதிர்ப்பாளர் முன்னணி  1981 ஆம் ஆண்டில் ஃபிரண்ட் டெசு லெஸ்பியனசு  ரேடிகல்சு  எனும் பெயரில் அந்த இயக்கத்தினை நடத்தியது. மரபுகடப்புஅகனள் போன்ற பிற இயக்கங்களும்  தீவிரப் பெண்ணிடைப் பாலுறவுப்  பேரியக்கத்திலிருந்து பிரிந்து வெளியேறின. பிற சமூக இயக்கங்களுடன் தொடர்பு கொள்வதோடு மட்டுமல்லாமல் தீவிர பெண்ணிடைப் பாலுறவு, அதன் சொந்தக் கருத்தியலையும் வழங்குகிறது; இது பெண்ணியம் இரண்டு பாலுறவு நிலைகளிலும் செயல்படுவது போன்றது தான்.
வரலாறு
தீவிரமான அல்லது "பிரிவினைவாத" பெண்ணிடைப் பாலுறவும் பிற ஒத்த இயக்கங்களும் பரந்த பெண்ணிய இயக்கத்துடன் பிளவுபட்டு நிற்கின்றன. அவர்களில் சில பெண்ணியவாதிகள், அகனள் பெண்ணியத்தின் குறிக்கோள்களுடன் உள்ளார்ந்த மோதல்கள் கொண்டுள்ளதைச் சமரசம் செய்ய முயற்சி செய்கிறார்கள். இந்த மோதல்களும் விரிசல்களும் பெண்களைச் சுற்றிப் பரவியுள்ள தேசிய அளவில் குறிப்பாக பண்பாட்டுக் கதைகளிலிருந்து எழும் சிக்கல்களின் விளைவாகும். அவர்களில் சிலர் இந்த தேவைகளுக்கு ஏற்ப தன்னியல்பாக உருவாக்கப்படுகிறார்கள், மற்றவர்கள் அயல்நாடுகளில் உள்ள தீவிர இயக்கங்களிலிருந்து ஊக்கம் பெறுகிறார்கள். தீவிரப் பெண்ணிடைப் பாலுறவின் இயக்கத்தின் தொடக்க வரலாறு, இது தான் எனத் தெளிவான வரலாறு இல்லை என்றாலும், தேசிய அளவில் நடந்த பல தனித்தனிப் போராட்டங்களின் விளைவாக எழுந்ததே ஆகும். .
பன்னாட்டளவில் நெருங்கிவரும் பெண்ணிய இயக்கத்தைப் பயன்படுத்தி, தீவிர அகனள் இயக்கம் பெரும்பாலும் பெண்ணிடைப் பாலுறவின் வெளிப்படுத்தலை அதிகரிக்க, அவற்றில் தங்கள் சொந்த நிகழ்வுகளை உருவாக்கிட முயல்கின்றனர். ஸ்டோன்வாலின் 25 வது ஆண்டுவிழாவில், நியூயார்க்கில் நடைபெற்ற 1994 அகனள் அணிவகுப்பு இதற்கு ஒரு சிறந்த எடுத்துகாட்டு ஆகும். மற்றொரு எடுத்துகாட்டு 1995 பெய்ஜிங்கில் நடைபெற்ற உலக மகளிர் மாநாடு ஆகும். மூன்றாவது எடுத்துகாட்டு 1997 ஆம் ஆண்டு ஆம்ஸ்டர்டாமில் நடைபெற்ற கே கேம்ஸ் ஆகும். .
ஆசியா
ஆசியாவில், தீவிர பெண்ணிடைப் பாலுறவு ஐரோப்பா, இலத்தீன் அமெரிக்கா மற்றும் வட அமெரிக்காவை விட ஒரு பத்தாண்டு பின்தங்கியிருந்தது, 1980 களில் இந்த இயக்கம் தொடங்கவில்லை. இந்த காலகட்டத்தில்தான் ஆர்வலர்கள் தங்கள் சொந்த குழுக்களை உருவாக்கி தங்கள் சொந்த வெளியீடுகளை உருவாக்கத் தொடங்கினர். .
ஐரோப்பா
பல்வேறு ஐரோப்பிய நாடுகளில் நிலவிய சூழ்நிலைகளுக்கு எதிர்வினையாக, 1970 களில் ஐரோப்பிய தீவிர அகனள் வாதம் வளர்ச்சி பெற்றது. பன்னாட்டு அகனள் முன்னணி எனும் இயக்கம் 1974 இல் ஜெர்மனியின் பிராங்பேர்ட்டில் உருவாக்கப்பட்டது. . பன்னாட்டு பெண்ணிடைப் பாலுறவு தகவல் தொகுப்பு(ILIS) 1977 இல் நெதர்லாந்து, ஆம்சுட்டர்டாமில் உருவாக்கப்பட்டது.
பிரான்சு
ஒரு கனடிய இயக்கம் 1970 களில்தொடர்ந்து இதனைச் செயல்படுத்தி வந்தது. இது தொடர்ந்து பரவலாகி வருவதால், தீவிர பெண்ணிடைப் பாலுறவு வாதம் கனடா, அமெரிக்கா பிரான்சு ஆகிய நாடுகள் முழுவதிலும் பரவியது. பிரஞ்சு அகனள் மரபெதிர்ப்பாளர் முன்னணி  1981 ஆம் ஆண்டில் ஃபிரண்ட் டெசு லெஸ்பியனசு  ரேடிகல்சு  எனும் பெயரில் அந்த இயக்கத்தினை நடத்தியது. அமெரிக்க, கனடிய இயக்கங்களைப் போலவே, பிரெஞ்சு தீவிரப் பெண்ணிடைப் பாலுறவு இயக்கமும் பெண்ணிய, பொது அரசியல் இயக்கத்தில்  இருந்தே தமக்குரிய வெளியை உருவாக்கிக் கொண்டன. இவர்கள் கலப்புப் பாலுறவுப் பெண்களை விலக்கி, தீவிரப் பெண்ணிடப் பாலுறவினரைச் சேர்ப்பதில் கவனம் செலுத்தினர். மேலும் அதே வேளையில், தம்மைப் பிரிவினைவாத பெண்ணிடைப் பாலுறவினராகவும் அடையாளப்படுத்திகொண்டனர்.
மோனிக் விட்டிகுவின் தாக்கம்
பிரஞ்சு மரபெதிர்ப்பு அகனள் முன்னணி  பிரெஞ்சு மெய்யியலாளர் மோனிக் விட்டிகுவின் எழுத்துகளால் ஊக்கம் பெற்றது; இவர்களின் மெய்யியல் உசாவல் சீமோன் தெ பொவார், மோனிக் விட்டிகு உளடங்கிய பாரிசு சார்ந்த குழுவால் தொடங்கியது. அப்போது சீமொன் தெ பொவார் "பெண்ணிய கேள்விகள்" எனும் இதழை நடத்திக் கொண்டிருந்தார். மோனிக் விட்டிகு 1981 இல் யாரும் பெண்ணாகப் பிறப்பதில்லை எனும் கட்டுரையை பொவாரின் நோக்கிட்டைச் சார்ந்து எழுதியிருந்தார்.அக்கட்டுரையில் அவர்  " அகனள் யாரும் பெண்ணன்று" எனக் குறியுள்ளார். ஏனெனில், " பெண் என்பது ஆணுடன்  உள்ள குறிப்பிட்ட உறவு முறையே; இதை முன்பு நாம் பணிவு என்றோம்; இது சொந்த, புறநிலை, பொருளியல் கடப்பாடு; ..  இந்த உறவை அகனள் எதிர்த்து கலப்புப் பாலுறவில் ஈடுபடுவதில்லை.எனவே, பெண்ணன்று". " ஓர் அகனள் மற்றோர் அகனளுடன் கட்டற்ற உறவில் விடுதலையாக வாழும் வெளியை உருவாக்கிக் கொள்வதை விட்டிகு ஏற்று நம்புகிறார் ".
அகனள், அகனர் எழுத்தில் யார் எவர் எனும் களஞ்சியத்தில் அதன் பதிப்பாசிரியர் காபிரியேல் கிரிஃபித், விட்டிகு எழுத்து,  " கலப்புத் தந்தைவழி மரபும் அதில் மகளிர் ஒடுக்குமுறையை எதிர்ப்பதும் பற்றிய பெரிய விவாதப் பகுதியாக" அமைந்துள்ளது என்கிறார்.
இலத்தீன அமெரிக்கா
இலத்தீன அமெரிக்க மரபுகடப்பு அகனள் பெண்ணியம் 1970 களில், பிற நாடுகளில் ஏற்பட்டதைப் போலவே, சிறப்பு தேசிய நிலமைகளுக்குத் தகவமைந்து உருவானது. மரபுகடப்பு அகனள் இயக்கம் மெக்சிகோவில் 1977 இல் ஓயிகபெத் குழுத்தலைமையில் உருவாகத் தொடங்கியது. மரபுகடப்பு அகனள் பெண்ணியம் சிலியில் 1984 இல் களத் தேசியத் தனிவல்லாண்மை நிலைமைகளுக்கேற்ப தகவுற்றுத் தோன்றியது. கோசுட்டா இரிகாவிலும் மரகடப்பு அகனள் இயக்கம் 1986 இல் உருவாகியது.
இலத்தீன அமெரிக்க அகனள் இயக்க வாழ்க்கை, 1980 களிலும் 1990 களிலும் அகனள் அச்ச ஒடுக்குமுறையால் பெரிதும் கடுமையாகத் தக்கப்பட்டது. இதனால், மெக்சிகோ, கோசுட்டா இரிகோ, பியூயெர்ட்டோ இரிகோ, அர்ஜென்ட்டீனா, பிரேசில் அகனள் குழுக்கள் பொது இலக்குகளை நோக்கி மிக நெருக்கமாக  ஒன்றிணைந்து செயல்படத் தொடங்கின.
கனடா
ஐக்கிய அமெரிக்காவில் வேகமாக வளர்ந்ததும், மரபுகடப்பு அகனள் இயக்கம் 1970 களில் கனடாவில் கால்பதிக்கலானது. கனடிய இயக்கம் கியூபெக்கிலும் டொரன்ட்டோவிலும் ஏற்பட்டது. கனடிய அகனள் நிறுவனங்கள் அகனள் பண்பாட்டைக் கட்டமைப்பதில் கவனம் காட்டின. இவை கனடிய அகனள் குழுக்களுக்கு பேரளவில் துணைபுரிந்தன. டொரன்ட்டோ அகனள் நிறுவனம்மோர் அமெதிசுட்டு அமைப்பை நிறுவி, குடிக்கிறக்கத்தில் மல்லாடும் அகனள் உறுப்பினருக்கு துணைபுரிந்தன.
ஐக்கிய அமெரிக்கா
ஐக்கிய அமெரிக்காவில், இரண்டாம் அலைப் பெண்ணியம் மரபுகடப்பு அகனள் இயக்கத்தை உருவாக்கும் காரணியானது; 1960 கள் முதல் 1980 கள் வரையில்  பல மரபுகடப்பு அகனள் நிறுவனங்கள்  உருவாகின. மேலும், இவை புதிய இடது இயக்கத்திலும் போர் எதிர்ப்பு இயக்கத்திலும் அமெரிக்கக் குடிமை உரிமை இயக்கத்திலும் உறவு பூண்டிருந்தன.
மரபுகடப்பு, தாராளநெறி இயக்கங்கள்
மரபுகடப்பு, தாராளநெறி இயக்கங்கள் சமூக மாற்றத்தை விரும்பினாலும்,சைரண்டுக்கும் இடையில் தெள்வான வேறுபாடு உல்ளது. மரபுகடப்பு இயக்கங்கள் நிலவும் மரபைத் தகர்க்க விரும்ப, தாராளமய இயக்கங்கள் அதைச் சீர்திருத்த விரும்புகின்றன. கூடுதலாக, முன்னவை கட்டர்ற விடுதலையைக் கோர, பின்னவை சமூகச் சமநிலையை மட்டுமே கோருகின்றன. மரபுகடப்பு அகனள் இயக்கம் குறிப்பாக ஆண் ஆதிக்கத்துக்கு அறைகூவல் விடுத்து, பாலினம், பாலுணர்வு சார்ந்த ஆண்மைய வரையறைகளை கடந்துசெல்ல விரும்புகின்றன.
அகனள் பிரிவினைவாதம்
மரபுகடப்பு அகனள் இயக்க நெறிமுறைகள் அகனள் பிரிவினை வாதத்தை ஒத்ததே என்றாலும் அவற்றுக்கு இடையே சில முதன்மையான வேறுபாடுகளும் உள்ளன. மோனிக் விட்டிகுவின் [[நேரடி மனமும் பிற கட்டுரைகளும் எனும் கட்டுரையின் முகவுரையில் கியூபெக் மரபுகடப்பு அகனள் உலூயிசி தற்கோட்டி  "மரபுகடப்பு அகனள் குழு அடிப்படை பொதுக் கருத்தேற்பின்படி, கலப்புப் பாலினர் பாலுணர்வு அரசியல் பிரிவுபடுத்தப்பட்டு அதை அகற்ற முடிவெடுக்கப்பட்டுள்ளது" என விளக்குகிறார். மேலும், தற்கோட்டி அகனள் பிரிவினர் தனி வகைமையினர் ஆவர்( அதாவது, ஆண்களிடம் மட்டுமன்று, கலப்புப் பாலுறவுப் பெண்களிடம் இருந்தும் தனித்த பிரிவினர்)" எனவும் அகனள் இயக்க நோக்கமே, "நிலவும் கலப்புப் பாலின அரசியல் சட்டகத்தைத் தகர்ப்பதே எனவும் குறிப்பிடுகிறார்". மேலும், தற்கோட்டி, கட்டாயக் கலப்பினப் பாலுறவும் அகனள் பிரிவின் நிலவலும் எனும் அதிரியன்னி  இரிச்சின் கட்டுரையைப் பற்றி விவாதித்து,  கலப்பினப் பாலுறவு வன்முறையான அரசியல்நிறுவனமாகும் எனவும்  அதை வன்முறையால் தான் ஒழுங்குபடுத்தி கட்டுக்குள் வைக்கமுடியும் எனவும்  அதற்காக அணிதிரண்டு பரப்புரை செய்து போராடவேண்டும் எனவும் இரிச் கூறுவதாகக் குறிப்பிடுகிறார். எனவே, இந்த நிறுவனத்தை எதிர்த்தலே அகனள் பிரிவின் நிலவலாக அமைகிறது என இரிச் பார்க்கிறார். ஆனால், ஒரு தனியரின் தேர்வாக,  அகனள் இருப்புநிலை கட்டாயம் தேவையென, மரபுகடப்பு அகனள் நெறிமுறைகளின்படி கருதுவதால் இதன் நிலவலும் கலப்பினப் பாலுறவு அரசியலுக்கு வெளியே தான் அமையவேண்டும் எனவும் இரிச் வாதிடுகிறார்.
உட்சிக்கல்கள்
டொரன்ட்டோவில் உள்ள ஓர் அகனள் குழு இருபலினரை விலக்கிவைத்து தம்மைப் பெயர்பாலினராகக் கருதுகின்றனர்.
மேற்கோள்கள்
பகுப்பு:பெண்ணியம் பகுப்பு:பெண்ணியக் கோட்பாடு பகுப்பு:பெண்ணிய வரலாறு பகுப்பு:பெண்ணிய இயக்கங்களும் கருத்தியல்களும்
பச்சை விரியன்
பச்சை விரியன் என்பது இலங்கையில் காணப்படும் விரியன் இனத்தைச் சேர்ந்த ஒரு நச்சுப் பாம்பு. இது வரை சிற்றினங்கள் ஏதும் கண்டறியப்படவில்லை. ஆண் பாம்புகள் 70 செ.மீ நீளம் வரையும் பெண் பாம்பு 130 செ.மீ வரையும் வளரக்கூடியவை. இலங்கையில் பரவலாக எல்லா இடங்களிலும் காணப்படுகின்றன. தரை மட்டத்தில் இருந்து 1800 மீட்டர் உயரம் வரையுள்ள பகுதிகளில் காணப்படுகின்றன.
மேற்கோள்கள்
பகுப்பு:நச்சுப் பாம்புகள்‎
ஐந்தாம் ஜெயவர்மன்
ஐந்தாம் ஜெயவர்மன் (Jayavarman V) கெமர் பேரரசின் ஆட்சியாளராக இருந்தவன்.
ஆரம்ப காலம்
ஐந்தாம் ஜெயவர்மன் அவனது தந்தை ராஜேந்திரவர்மனின் இறப்புக்குப் பின்னர் தனது 10வது அகவையில் கெமர் பேரரசனாக முடி சூடினான். இவனது ஆரம்ப ஆட்சிக் காலத்தில், மன்னராட்சியைப் பெரும்பாலும் நீதிமன்ற அதிகாரிகளே நிருவகித்து வந்தனர். முன்னர் மன்னராக இருந்த முதலாம் ஹர்ஷவர்மனின் பேரன் யஜ்னவராகன் என்பவரிடம் முறையாகக் கல்வி கற்றான். யஜ்னவராகன் என்பவர் பௌத்தம், மருத்துவம், மற்றும் வானியல் போன்ற துறைகளில் பெரும் அறிவைப் பெற்றிருந்தவர். ஜெயவர்மன் 17 வயதாக இருக்கும் போது டா கெயோ என்ற இடத்தில் தனக்கென அரசுக் கோயில் கட்டும் முயற்சியில் இறங்கினான். ஆனாலும், கட்டுமானப் பணி மேற்கொள்ளப்பட்டபோது அக்கட்டடம் இடி மற்றும் மின்னலினால் சேதமுற்றது. இதனைக் கொடிய சகுனமாகக் கருதிய அக்கோயிலின் பூசகர்கள் அக்கொடிய அரக்கனைக் கலைப்பதற்காக அங்கு ஒரு யாகத்தை நடத்தினர். அதன் பின்னர் யானைகள் வரவழைக்கப்பட்டு கட்டுமானப் பணிகள் தொடர்ந்தன. ஆயினும் பணிகள் முடிவடையவில்லை. அக்கோயில் முடிவடையாத நிலையில் காணப்படுகிறது.
ஆட்சியாளர்கள்
ஐந்தாம் ஜெயவர்மனின் ஆட்சியில் உயர்குடியைச் சேர்ந்தவர்களே ஆதிக்கம் செலுத்தி வந்துள்ளனர். முன்னர் இருந்த இரண்டு அரசர்களின் கீழ் பணியாற்றிய ஆத்மசிவா என்பவர் ஜெயவர்மனின் ஆட்சியில் முக்கிய மதகுருவாக இருந்தார். ராஜேந்திரவர்மனின் கீழ் பணியாற்றிய நாராயணா என்பவர் hotar என அழைக்கப்படும் உயர் குருவாகப் பணியாற்றினார். எனினும், சப்ததேவகுலத்தவர்களே அநேகமான அரச சேவைகளைக் கவனித்து வந்துள்ளனர். இவர்களே 1002 ஆம் ஆண்டில் முதலாம் சூரியவர்மன் ஆட்சியேறவும் உதவி புரிந்துள்ளார்கள்.
மகாயாண பௌத்தத்தின் எழுச்சி
ஐந்தாம் ஜெயவர்மன் ஓர் இந்துவாக இருந்தாலும், பௌத்த மதம் பரவுவதற்கு அவன் தடை விதிக்கவில்லை. பௌத்த சமயத்துக்கான அமைச்சராக இருந்த கீர்த்திபண்டிதர் என்பவர் வெளி நாடுகளில் இருந்து கம்போடியாவுக்குள் பௌத்த நூல்களைக் கொண்டு வந்தார். மதச் சடங்குகளில் இந்து வழிபாடுகளுடன் இணைந்து பௌத்த வழிபாடும் நடத்த அவர் பரிந்துரைத்தார். ஐந்தாம் ஜெயவர்மன் காலத்தில் பௌத்தம் பரவியதை அடுத்து அரச உயர் பதவிகளில் பெண்களும் இடம்பெறத் தொடங்கினார்கள். யஜ்னவராகரின் சகோதரி யாதவி என்பவர் பாண்டே சிறீ என்ற கோயிலைக் கட்டுவதற்குத் தேவையான நிதியைச் சேகரித்துக் கொடுத்தார். சப்ததேவகுலத்தைச் சேர்ந்த பிரானா என்பவர் அரசனின் நம்பிக்கைக்குரிய ஆலோசகராகப் பணியாற்றினார்.
மறைவுக்குப் பின்னர்
ஐந்தாம் ஜெயவர்மன் ஏறத்தாழ 30 ஆண்டுகள் ஆட்சியில் இருந்தான். அவனது ஆட்சி அமைதியும் வளம் மிக்கதாகவும் இருந்தது. கிபி 1001 ஆம் ஆண்டில் அவன் இறந்த பின்னர் அவனுக்கு பரமசிவலோகன் என்ற பெயர் சூட்டப்பட்டது.
உசாத்துணை
பகுப்பு:கம்போடிய அரசர்கள் பகுப்பு:1001 இறப்புகள்
ரங்கசாமி சீனிவாசன்
ரங்கசாமி சீனிவாசன் (Rangaswamy Srinivasan, பிறப்பு: பிப்ரவரி 28, 1929) ஐபிஎம் ஆய்வு நிறுவனத்தின் ஒரு கண்டுபிடிப்பாளர் ஆவார். லேசிக் கண் அறுவை சிகிச்சை இவரின் புகழ்பெற்ற கண்டுபிடிப்புகளுள் ஒன்றாகும். அவர் தற்போது 21 அமெரிக்க புதிய கண்டுபிடிப்பு காப்புரிமைகளைப் பெற்றுள்ளார்.
மேற்கோள்கள்
பகுப்பு:அமெரிக்கக் கண்டுபிடிப்பாளர்கள் பகுப்பு:1929 பிறப்புகள் பகுப்பு:வாழும் நபர்கள்
நச்சினார்க்கினியர்
நச்சினார்க்கினியர் தமிழ் உரையாசிரியர்களுள் முக்கியமான ஒருவர். தொல்காப்பியத்துக்கு எழுதப்பட்ட உரைகளில் நச்சினார்க்கினியரின் உரை முக்கியமானதாகும். இவர் தொல்காப்பியத்தைத் தவிர்த்து கலித்தொகை, குறுந்தொகையில் ஒரு பகுதி, பத்துப்பாட்டு, சீவக சிந்தாமணி என்பவற்றுக்கும் உரைகள் எழுதியுள்ளார். இவர் தொல்காப்பியம் முழுவதற்குமே உரை எழுதினார். குறுந்தொகையில் உள்ள முதல் 380 பாடல்களுக்குப் பேராசிரியர் உரை எழுதினார் என்றும், எஞ்சிய 20 பாடல்களுக்கு மட்டுமே நச்சினார்க்கினியார் உரை எழுதி நிறைவு செய்தார் என்றும் குறுந்தொகை பதிப்பாசிரியர் குழு கூறுகிறது.
அடிக்குறிப்பு
பகுப்பு:தமிழ் உரையாசிரியர்கள் பகுப்பு:சைவ சமய நூலாசிரியர்கள் பகுப்பு:தொல்காப்பிய உரையாசிரியர்கள்
விளாதிமிர் கொரலென்கோ
விளாதிமிர் கலக்தியோனவிச் கொரலென்கோ (Vladimir Galaktionovich Korolenko, Володимир Короленко, வலஜிமிர் கரலென்கோ; Влади́мир Короле́нко, விளதீமிர் கரலியென்கோ, 27 சூலை 1853 - 1921 டிசம்பர் 25) என்பவர் உருசிய எழுத்தாளர், ஊடகவியலாளர், மனித உரிமை ஆர்வலர். சிறுகதை, வர்ணனைக் கட்டுரை என்ற இலக்கிய வடிவங்களில் தலை சிறந்து விளங்கியவர். சைபீரியாவில் நாடுகடத்தப்பட்ட நிலையில் இவர் வாழ்ந்த போது தமது அனுவங்களை இவர் சிறுகதைகளாக எழுதினார். சார் மன்னரின் ஆட்சி, மற்றும் தனது இறுதிக் காலத்தில் போல்செவிக்குகளையும் இவர் விமரிசித்தார்.
வாழ்க்கைச் சுருக்கம்
கொரலென்கோ 1853 ஆம் ஆண்டில் உருசியப் பேரரசில் சித்தோமிர் என்ற இடத்தில் (இன்றைய வடக்கு உக்ரைனில்) கசாக் இனத்தில் பிறந்தார். தமது ஊரில் ஆரம்பக் கல்வியைக் கற்ற கொரலென்கோ 1871 இல் சென் பீட்டர்சுபர்க் தொழில்நுட்பக் கல்லூரியில் சேர்ந்து இரண்டரை வருடங்களை மிகவும் சோதனையான காலத்தில் கழித்தார். இக்காலகட்டத்தில் அவரது தந்தை இறந்து விட்டதால், படிப்பதோடு பணம் சம்பாதிக்கவும் முயற்சி செய்தார். 1873 ஜனவரியில் கல்லூரியில் இருந்து படிப்பை நிறுத்திய பின்னர், 1874ஆம் வருடத்தில் மாஸ்கோவிலுள்ள விவசாய மற்றும் வனத்துறைக் கல்லூரியில் மாணவராகச் சேர்ந்தார். மாணவர்களுடைய ஆர்ப்பாட்டத்தில் கலந்து கொண்டதற்காக விலக்கப்பட்டார். 1876 ஆம் ஆண்டில் சிறிது காலத்திற்கு இவர் குரொன்ஸ்டார்ட் என்ற இடத்திற்கு விலக்கி வைக்கப்பட்டார்.
இலக்கியப் பங்களிப்பு
1879 ஆம் ஆண்டில் இவர் சிறுகதைகளை எழுத ஆரம்பித்தார். இவரது புரட்சிகர நடவடிக்கைகளுக்காக ஐந்தாண்டுகள் கீரொவ் என்ற இடத்துக்கு விலக்கி வைக்கப்பட்டார். 1881 இல் புதிய மன்னர் மூன்றாம் அலெக்சாந்தருக்குக் கீழ்ப்படிய மறுத்தமையால், இவர் சாக்கா குடியரசின் யாக்கூத்தியா நகருக்கு நாடு கடத்தப்பட்டார். அங்கிருந்து திரும்பிய பின்னர் மீண்டும் சிறுகதைகள் எழுத ஆரம்பித்தார். மக்காரின் கனவு என்ற சிறுகதை 1892 இல் ஆங்கிலத்தில் மொழிபெயர்க்கப்பட்டது. நீஷ்னிய் நோவகோரத் என்ற இடத்திற்குக் குடியேறி அங்கு வாழ்ந்து ந்தார். அங்கிருந்து பல சிறுகதைகளை எழுதி வெளியிட்டார். வரலானார். 1886 இல் குருட்டு இசைக்கலைஞன் (Слепой музыкант) என்ற புதினத்தை எழுதி வெளியிட்டார். இது ஆங்கிலத்தில் மொழிபெயர்க்கப்பட்டது.
1893 ஆம் ஆண்டில் சிகாகோ கண்காட்சிக்கு சென்றிருந்த வேளையில் "மொழிகள் இன்றி" (Без языка) என்ற புதினத்தை எழுதினார். அமெரிக்காவில் குடியேறி வாழும் உக்ரைனியர்களின் வாழ்க்கை முறைகள் பற்றி இப்புதினம் அமைந்திருந்தது. இவரது கடைச்க் கதை 1900 ஆம் ஆண்டில் வெளிவந்தது.
இவரைத் தான் சந்தித்த நூற்றுக்கணக்கான மனிதர்களில் முழுமையான மனிதர் என்று மாக்சிம் கார்கி குறிப்பிட்டுள்ளார். இவர் இருநூறுக்கும் அதிகமான கதைகள், கட்டுரைகள், விமர்சனங்கள் மற்றும் கடிதங்கள், நாட்குறிப்புகள் கையேடுகளைக் கொண்ட மாபெரும் இலக்கிய பாரம்பரியத்தை விட்டுச் சென்றார். இவை பத்து தொகுதிகளாக வெளியிடப்பட்டுள்ளன.
கருவி நூல்
கண் தெரியாத இசைஞன் குறுநாவல் - ராதுகா பதிப்பகம், மாஸ்கோ; இரண்டாவது பதிப்பு : 1983 விற்பனையாளர்கள் : நியூ செஞ்சுரி புக் ஹவுஸ் பிரைவேட் லிமிடெட், சென்னை.
பகுப்பு:1853 பிறப்புகள் பகுப்பு:1921 இறப்புகள் பகுப்பு:உருசிய எழுத்தாளர்கள்
மனசுலு
மனஸ்லு (நேபாளம்: मनास्लु, குட்டாங் (Kutang) என்றும் பெயர்) மலையானது உலகிலேயே 8 ஆவது உயரமான மலை. இது நேபாளத்தில் உள்ள மனசிரி இமாலயம் என்னும் மலைத்தொடரில் உள்ளது. மனஸ்லு என்னும் பெயர் சமஸ்கிருத மொழியில் மனதின் சிகரம் என்னும் பொருள் தருவதாகும்.
மேற்கோள்கள்
பகுப்பு:எண்ணாயிரம் மீட்டரை மீறும் மலைகள் பகுப்பு:நேபாள மலைகள்
தமிழர் மெய்யியல்
தமிழ்ச் சூழலில், மரபில், தமிழ் மொழியில் முதன்மையாக உருவான மெய்யியல் தமிழர் மெய்யியல் அல்லது தமிழ் மெய்யியல் ஆகும். இந்த மெய்யியல் தமிழர் எத்தகைய உலகப் பார்வையுடன் அல்லது அணுகுமுறையுடன் உலகை எதிர்நோக்கினார்கள், விளங்கிக் கொண்டார்கள் என்று அறிய உதவுகிறது. தமிழர் மெய்யியலை அறநூற்களில், இலக்கியங்களில் மட்டுமல்லாமல் வாழ்வியலையும் வரலாற்றையும் நோக்கியே புரிந்து கொள்ளமுடியும். யாரும் எக்காலத்துக்கும் ஒரே மெய்யியலை எடுத்தாள்வதில்லை. சூழல் மாறும்பொழுதும், அறிவியல் வளர்ச்சிக்கேற்ற மாதிரியும் மெய்யியல் மாறும். அப்படியே தமிழர் மெய்யியலும் மருவி வந்திருக்கிறது.
திணைக் கோட்பாடு
முக்கிய கட்டுரைகள்: திணை விளக்கம், தமிழர் நிலத்திணைகள்
திராவிடக் கருத்தியல்
திராவிட இயக்கத்தின் தோற்றம் 1891ஆம் ஆண்டளவில் அயோத்தி தாசர் என்பவரால் தொடங்கப்பட்ட திராவிட மகாஜன சபா என்னும் இயக்கத்தில் இருந்து தொடங்குகிறது. சுயமரியாதை இயக்கம் பிற்படுத்தப்பட்ட சாதிகளின் மனித உரிமைகளை நிலைநிறுத்தப் போராடியது. திராவிட இயக்கம் தற்கால தமிழ்நாட்டு சமூகத்தில் பெரும் தாக்கத்தை ஏற்படுத்தியும், தொடர்ந்து செல்வாக்கு செலுத்தியும் வருகிறது. இன்றைய தமிழ்நாட்டின் எழுச்சிக்கு திராவிட கருத்தியல் ஏதுவாக்கியது எனலாம்.
திராவிட கருத்தியல் பகுத்தறிவு, சமுக நீதி, சமத்துவம், சமூக முன்னேற்றம், பெண்ணுரிமை, நாத்திகம், தமிழ் தேசியம், பொருளாதார மேம்பாடு ஆகிய கொள்கைகளை அடிப்படையாகக் கொண்டது. அதிகாரப் பகிர்வு (சுயநிர்ணய அல்லது விரிவான சுதந்திரங்களை உடைய மாநிலங்கள்), இட ஒதிக்கீடு, நிலச்சீர்திருத்தம், அனைவருக்கும் இலவசக் கல்வி, தொழிற்துறை மேம்பாடு ஆகியவற்றை திராவிட இயக்கம் முன்னெடுத்தது.
தாக்கங்களும் மாற்றங்களும்
தமிழர் மற்றைய சமூகங்களோடு சந்தித்துக்கொண்ட போது தமிழரின் மெய்யியலில் பெரும் மாற்றங்கள் ஏற்பட்டன. பிற திராவிட, வட இந்திய, இஸ்லாமிய, ஐரோப்பியத் தொடர்புகள் தமிழர் மெய்யியலை மாற்றியமைத்திருக்கின்றன. தமிழர் இடப்பெயர்வுகளும் தமிழரை ஆபிரிக்கர், மாலாயர், அமெரிக்க முதற்குடியினர் எனப் பலரோடு அறிமுகம் செய்து தமிழர் மெய்யிலை பாதித்து இருக்கின்றன.
வெளி இணைப்புகள்
பகுப்பு:தமிழர் மெய்யியல்
தீங்குயிர்
thumb|வண்டு ஒன்றின் குடம்பி பூச்சியியல் சேமிப்பில் உள்ள பூச்சி மாதிரியொன்றை அழிப்பதை இங்கே காணலாம். தீங்குயிர் அல்லது பீடை (Pest) என்பது, மனிதரினால், தீங்கானது அல்லது தேவையற்றது எனக் கருதப்படக்கூடிய இயல்புகளைக் கொண்ட ஏதாவது ஒரு உயிரினத்தைக் குறிக்கும். தீங்குயிர்கள் வேளாண்மைப் பயிர்களுக்கு இழப்பு ஏற்படுத்துதல், கால்நடைகளின் மீது ஒட்டுண்ணிகளாக இருத்தல், வீடுகளிலும், பிற கட்டிடங்களிலும் இருக்கும் உணவுப் பொருட்களையும் பிற பொருட்களையும் அழித்தல் அல்லது அவற்றுக்குப் பாதிப்பு ஏற்படுத்துதல், மனிதர்களுக்கு நோய் உண்டாக்கும் நுண்ணுயிர்களைக் கடத்துதல் போன்ற செயற்பாடுகளைத் செய்கின்றன. தீங்குயிர்களிற் பெரும்பாலானவை பூச்சிகளாக இருப்பினும், எலி, அகிழான், சில பறவைகள் போன்ற விலங்குகளும், பயிர்களிடையே வளரும் புல், பூண்டு முதலிய களைகளாகக் கருதப்படும் தாவரங்களும் தீங்குயிர்களாகக் கருதப்படுகின்றன. இவற்றுடன், பங்கசுக்கள், தீநுண்மங்கள் போன்றவையும் கூடத் தீங்குயிர்களாகக் கருதப்படுவது உண்டு.
ஒரே உயிரினம் சில சூழல்களில் தீங்குயிராகவும், வேறொரு சூழலில் பயனுள்ளதாகவும் இருக்க வாய்ப்புக்கள் உண்டு. பயிர்களிடையே வளரும்போது களைகளாகக் கருதப்பட்டு அகற்றப்படும் சில பூண்டுகள், வேறு சூழல்களில் மருந்துப் பொருட்களாகப் பயன்படுவது உண்டு. ஒரு சூழலில் தீங்கற்றவையாகக் காணப்படும் சில விலங்குகள், இன்னொரு சூழலில் பெரும் சூழலியல் தாக்கங்களை ஏற்படுத்தியதும் அறியப்பட்டுள்ளது.
சில பொதுவான தீங்குயிர்கள்
பகுப்பு:தீங்குயிர் மேலாண்மை
தொடர் கல்வி
சிறிதளவு கற்றவர்கள் மேலும் தொடர்ந்து கற்க எல்லா வாய்ப்புகளையும் தருகின்ற கல்வியே தொடர் கல்வியாகும். இந்திய அரசாங்கம் கட்டாயக் கல்வியாகப் பன்னிரண்டாம் வகுப்பு வரை அனைவரும் படிக்க வேண்டும் என்று கூறினாலும் ஏதோ ஒரு  காரணத்தால் அவா்களால் தொடா்ந்து  படிக்க முடியாத   சூழ்நிலையில்  படிப்புப் பாதியில் நின்று விடுகிறது. இதைத் தேக்க நிலை என்பா். இவ்வாறு தேக்க நிலை ஏற்பட்ட பின்பு இரண்டு வருடமோ, மூன்று வருடமோ அல்லது அதற்கு மேலும் பல வருடங்கள்  ஆன  பின்பு படிக்க வேண்டும் என்று ஆசையோ அல்லது அவா்கள் செய்யும்  தொழிலில் வளா்ச்சியடையக் கல்வி  தேவைப்படும்  சூழ்நிலைக்குத் தள்ளப்படும் போது மீண்டும் தொடா்ந்து படிக்க வேண்டும் என்று ஆசைப்படும் போது தொடா் கல்வி கைகொடுப்பதாக இருக்க வேண்டும். தொடா் கல்வி கற்க இந்திய அரசாங்கம் பல வழிகளில் உதவி செய்கிறது. தொடா் கல்வி கற்க ஆசைப்படுவோா் அதைப் பயன்படுத்திக் கொண்டு படிக்க வேண்டும்.
நாளுக்கு நாள் மாறிக்கொண்டிருக்கும் உலகில் ஒவ்வொரு ஐந்தாண்டுக் காலத்திலும் அறிவுப் பெருக்கம் என்பது இரண்டு மடங்காகின்றது. இந்த நிலையில் பள்ளிக்கூடங்களில் பெற்ற அறிவைக் கொண்டு முழுவாழ்க்கையையும்  வாழ  இயலாத காரியம். எனவே, பொது அறிவையும், தொழிற்கல்வியையும் புதுப்பித்துக்கொள்ள வேண்டிய கட்டாயத்தில் உள்ளோம்.
நாம் ஒவ்வொருவரும் பள்ளிக்கல்வியைத் தொடங்கி  ஒரு குறிப்பிட்ட நிலையில் முடித்துக் கொள்கிறோம். பின்பு கல்வியைப் பெற (அ) அறிவைப் புதுப்பிக்க மீண்டும் பள்ளி செல்ல முடியாது. நாம் செய்யும் வேலைகளை விட்டுவிட்டு முழுநேரத்தையும் கல்வி பயில செலவிட முடியாத நிலைதான் நிலவுகிறது. அடிப்படை எழுத்தறிவு பெற்றவர்கள் மேலும் கல்வியறிவு பெறுவதற்கும் பெற்ற கல்வியோடு ஒரு குறிப்பிட்ட துறையில் மேலும் அறிவைப் பெறுவதற்கும் தொடர் கல்விமுறை சிறந்ததாகும்.
பொது அறிவு, தொழிலறிவு, பிறதொழிலறிவு, கல்வித்தரம், பயனுள்ள பொழுதுபோக்கு என ஒரு முழு வாழ்க்கை வாழ்வதற்கான முயற்சியே தொடர்கல்வியாகும். முறைசார்ந்த கல்வி பள்ளிகளில் தரப்படுகிறது. இதற்குக் காலம், இடம், பாடம் என வரையறைகள் உண்டு. முறைசார் கல்வி ஒரு குறிப்பிட்ட எல்லையில் நிறைவு பெற்றுவிடும். ஆனால் தொடர் கல்விக்குப் பாடம், கால அளவு, இடம் போன்ற வரையறைகள் கிடையாது.
தொடர் கல்வி என்பது வாழ்க்கைமுறை, தொழில், குடும்பம், ஓய்வு நேரத்தைப் பயன்படுத்துவது என முழுமையான வாழ்க்கைக்குத் தேவையான அனைத்தையும் தருவதாகும். இது நாம் தினமும் படிக்கும் நாளிதழ், நாவல் முதல் இலக்கியங்கள் வரை உள்ளடக்கியதாகும்.
பகுப்பு:கல்வி
ஸ்கூட் ஏர்
ஸ்கூட் டைகர் ஏர் பிரைவேட் லிமிடெட் நிறுவனமானது ஸ்கூட் ஏர் (Scoot Air) ஆக செயல்படுகின்றது. இது ஓர் சிங்கப்பூர் நாட்டினைச் சேர்ந்த குறைந்த கட்டண விமானமாகவும், சிங்கப்பூர் ஏர்லைன்ஸின் துணை நிறுவனமும் ஆகும். இது சிங்கப்பூரிலிருந்து நடுத்தர மற்றும் நீண்ட தூர வழித்தடங்களில் 4 ஜூன் 2012 அன்று முதல் சீனா மற்றும் இந்தியாவுக்கு விமான சேவைகளை அறிமுகப்படுத்தியது, துவக்ககாலத்தில், சிங்கப்பூர் ஏர்லைன்ஸில் இருந்து பெறப்பட்ட போயிங் 777 விமானங்களைக் கொண்டு தனது சேவையை ஸ்கூட் அறிமுகப்படுத்தியது. சிங்கப்பூர் சாங்கி விமான நிலையத்தினை தலைமையிடமாக கொண்டு செயல்பட்டு வருகின்றது.
செல்லுமிடங்கள்
இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,சென்னை,அமிருதசரசு, கோயம்புத்தூர்,ஐதராபாத்து (இந்தியா),திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது. மேலும் இந்தோனேசியா,பாலி, புரூணை,பிலிப்பைன்ஸ்,ஹாங்காங், சீனா,தென்கொரியா, ஜப்பான், ஆஸ்த்திரேலியா, நியூஸிலாந்து, அமெரிக்கா ஆகிய நாடுகளுக்கும் விமான சேவையினை செயல்படுத்தி வருகின்றது. .
ஆதாரங்கள்
பகுப்பு:சிங்கப்பூர் விமானசேவை நிறுவனங்கள் பகுப்பு:திருச்சிராப்பள்ளி பன்னாட்டு வானூர்தி நிலைய சேவை விமானங்கள்
இந்தியாவின் இலங்கைத் தமிழர்
இந்தியாவின் இலங்கைத் தமிழர் பொதுவாக இலங்கையில் பிறந்த, அல்லது பூர்வீகமாகக் கொண்ட இலங்கையில் வசிக்காத இந்தியாவில் வசிக்கும் இலங்கைத் தமிழரைக் குறிக்கும். இவர்கள் இலங்கையில் குடியுரிமை பறிக்கப்பட்டதனாலும், மற்றவர்கள் இலங்கை உள்நாட்டுப் போரினால் இடம்பெயர்ந்தவர்களாகவும், பிற காரணங்களுக்காக இந்தியாவிற்குக் குடியேறியோராயும் உள்ளனர். 1970-களின் முன் தாயகம் திரும்பியோர் பலரும் தமிழக மக்களோடு ஒன்றிணைந்துவிட்டனர். 1972-களின் பின் வந்தோர் பலர் இன்னமும் அகதி முகாம்களில் வசிக்கின்றனர். சமூக பொருளாதார அடிபப்டையில் பொதுவாக இவர்கள் வறுமைக் கோட்டிற்குக் கீழ் வாழ்வோராய் உள்ளனர். ஆயினும், ஆரம்ப காலங்களில் குடியேறியோர் செல்வந்தராயும் தொழிலில் முன்னேறியோராயும் உள்ளனர். தமிழ்நாட்டில் இவர்கள் சிலோன் தமிழர் அல்லது யாழ்ப்பாணத் தமிழர் என அறியப்பட்டும், கேரளாவில் இவர்கள் தங்களை கேரள சாதியான ஈழவர் என்பதன் திரிபாக ஈழவர் என அழைக்கின்றனர்.
உசாத்துணை
பகுப்பு:புகலிட ஈழத்தமிழர் பகுப்பு:தமிழ்நாட்டு வரலாறு (1947- தற்போதுவரை)
கிர்கி சண்டை
கிர்கி சண்டை (Battle of Kirkee), தற்கால புணே நகரத்தின் கட்கி பகுதியில் இச்சண்டை நடைபெற்றதால் இதனை கட்கிச் சண்டை என்றும் அழைப்பர். கிர்கி சண்டை, 5 நவம்பர் 1817 அன்று, மராத்தியப் பேரரசின் பேஷ்வா இரண்டாம் பாஜி ராவ் தலைமையிலான படைகளுக்கும், பிரித்தானிய கம்பெனிப் படைகளுக்கும் இடையே, மூன்றாம் ஆங்கிலேய மராட்டியப் போரின் ஒரு பகுதியாக நடைபெற்றது. இச்சண்டையில் பிரித்தானியர்கள் வென்றனர். பிரித்தானிய இந்தியா அரசில் கிர்கி பகுதி பிரித்தானியப் படைகளின் பாசறை நகரமாக மாற்றப்பட்டது.
மேற்கோள்கள்
* பகுப்பு:19 ஆம் நூற்றாண்டுப் போர்கள் பகுப்பு:பிரித்தானியக் கிழக்கிந்தியக் கம்பனி போர்கள் பகுப்பு:மராட்டியப் பேரரசு பகுப்பு:மகாராட்டிர வரலாறு
கிப்ஸ்பொரோ, நியூ ஜேர்சி
பரப்பளவு
2010இன் மதிப்பீட்டின் அடிப்படையில் இந்நகரம் 5.754 சதுர கிலோ மீற்றர் பரப்பளவைக் கொண்டுள்ளது. இதில் 5.653 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.101 சதுர கிலோ மீற்றர் பிரதேசம் நீரினால் சூழப்பட்டுள்ளது.
மேற்கோள்கள்
பகுப்பு:கம்டென் மாவட்ட நகரங்கள்
ஜார்ஜ் கோர்டன் பைரன்
ஐரோப்பா முழுவதும் பைரன் பயணம் செய்தார். , குறிப்பாக இத்தாலியில் வெனிசு நகரம், ரவென்னா நகரம் மற்றும் பிசா நகரம் ஆகிய இடங்களில் ஏழு ஆண்டுகள் வசித்துள்ளார். அங்கு அவரது நண்பரும் கவிஞருமான பெர்சி பைசே செல்லியை அடிக்கடி சந்திக்கும் வாய்ப்பு கிடைத்தது. ஓட்டோமான் பேரரசு எனப்படும் உதுமானியப் பேரரசுக்கு எதிரான கிரேக்க சுதந்திரப்போரில் பைரன் பிற்கால வாழ்வில் சில காலம் பங்கேற்றார். இதற்காக கிரேக்க மக்கள் பைரனை ஒரு தேசியத் தலைவராக மதித்தனர். 1824 ஆம் ஆண்டு மிசோலோங்கி நகராட்சியில் இருந்தபோது கடுமையான காய்ச்சலால் பாதிக்கப்பட்டு பைரன் மரணமடைந்தார். அப்போது அவருக்கு வயது 36 ஆகும்.
பெரும்பாலும் பைரன் மிகவும் பகட்டானவர் என்றும் இழிவானவர் என்றும் விவரிக்கப்பட்டார். ஆடம்பரம், ஆண்கள் மற்றும் பெண்களுடன் ஏராளமான காதல்கள், வதந்திகள்,  கடன்கள்,  மோசமான தொடர்புகள் போன்றவைகளால் பைரனின் வாழ்வில் போற்றுதல்களும்ம் தூற்றுதல்களும்  நிறைந்திருந்தன. சட்டப்படியாக பைரனுக்கு இருந்த ஒரே மகளான அடா லோவெலசு மிகச்சிறந்த கணிப்பொறி நிரலாளர் என்று போற்றப்படுகிறார். சார்லசு பாப்பேச்சின் கனக்கீட்டு இயந்திரத்திற்குத் தேவையான குறிப்புகளைக் கொடுத்தவர் அடா லோவெலசு என்றும் கூறப்படுகிறது. எலிசபெத் மெடோரா லெய்க், அலெக்ரா பைரன் உள்ளிட்டவர்கள் பைரனுக்கு சட்டவிரோதமாக பிறந்த குழந்தைகள் ஆவர். அலெக்ரா பைரன் குழந்தைப் பருவத்திலேயே இறந்து போனார்.
இளமைக்காலம்
லார்டு பைரன் 1788 ஆம் ஆண்டு சனவரி 22 இல் இலண்டனில் உள்ள ஓலெசு தெருவிலுள்ள ஒரு வீட்டில் பிறந்தார் என்று அயர்லாந்தைச் சேர்ந்த நாவலாசிரியர் எத்தெல் கால்பர்ன் மேயன் குறிப்பிடுகிறார். இருப்பினும் இராபர்ட் சார்லசு டல்லாசு அவரது நினைவுகளிலிருந்து பைரன் தென்கிழக்கு இங்கிலாந்தின் தோவர் நகரில் பிறந்தார் என்று கூறுகிறார்.
துணை கடற்படை அதிகாரியாக இருந்த யான் புல்வேதர் யாக் பைரன் மற்றும் சோபியா ட்ரெவன்சன் ஆகியோர் லார்டு பைரனுடைய தந்தையின் பெற்றோர்களாவர் துணை கடற்படை அதிகாரியான யான் பைரன் உலகளாவிய சுற்றுப்பயணத்தை மேற்கொண்டார், இவர் மோசமானவன் என்று அழைக்கப்பட்ட 5 ஆம் பாரோன் பைரனின் இளைய சகோதரர் ஆவார்.
1779 ஆம் ஆண்டில் தற்கொலை செய்துகொண்ட இசுகாட்லாந்தின் முதலாம் யேம்சின் பரம்பரையில் வந்தவரான கைட்டின் சியார்ச்சு கார்டனுக்குப் பின்னர் பைரனின் தாய்வழித் தாத்தாவுக்கு சியார்ச்சு கார்டன் பைரன் என்ற பெயர் சூட்டப்பட்டது. புனித மேரில்போன் பாரிசு தேவாலயத்தில் இந்தப் பெயரிடும் நிகழ்ச்சி நடந்தது.
மேட் ஜாக் பைரன் எந்த காரணத்திற்காக முதல் மனைவியை திருமணம் செய்து கொண்டாரோ அதே காரணத்திற்காகவே தனது இரண்டாவது மனைவியையும் மணந்தார், பைரனின் தாயார் தன் புதிய கணவரின் கடன்களை அடைப்பதற்காகத் தனது நிலங்களை விற்க வேண்டியிருந்தது, இதனால் இரண்டு ஆண்டு காலப்பகுதியில் சுமார் £ 23,500 மதிப்புள்ள பெரிய தோட்டம் வீணாகிப் போனது. ஆண்டு வருவாயும் வெகுவாகக் குறைந்தது.தனது கணவரின் கடனாளிகளைத் தவிர்ப்பதற்காக பைரனின் தாயார் கேத்தரின் 1788 ஆம் ஆண்டில் பெருமைமிகு கணவனுடன் பிரான்சிற்குச் சென்றார். ஆங்கில மண்ணில் தனது மகனைப் பெற்றெடுக்க வேண்டும் என்ற எண்ணத்துடன் 1787 இல் மீண்டும் இங்கிலாந்திற்கு திரும்பினார். இலண்டனில் உள்ள ஓலெல்சு தெருவில் சனவரி 22 ஆம் தேதி இவர் பிறந்தார்.
1790 ஆம் ஆண்டில் கேத்தரீன், பைரன் தனது குழந்தை பருவத்தை கழித்த அபெர்டீன்சையருக்கு திரும்பினார். பைரனின் தந்தையும் விரைவில் குயின் தெருவுக்கு வந்து அவ்ர்களுடன் சேர்ந்து கொண்டார். ஆனால் அந்த சோடி விரைவில் பிரிந்தது. கேத்தரின் தொடர்ந்து மனச்சோர்வு அடைந்தார். கணவர் தொடர்ந்து பணத்தை அவளிடம் இருந்து கடன் வாங்குவதன் மூலம் இச்சோர்வுக்கான காரணத்தை ஓரளவு விளக்க முடியும். கேத்தரீன் தனது கணவரின் கோரிக்கைகளுக்கு ஆதரவாக தொடர்ந்து கடம்களை அடைத்து தானும் கடனாளியானார். இந்த விடாப்பிடியான கடன்களால் பைரனின் தந்தை பிரான்சிலுள்ள வாலென்சின்னசுக்கு இடம் பெயர்ந்து அங்கு 1791 இல் மரணமடைந்தார்
நியாயம் கிடைக்காதவள் அல்லது சுய சிந்தனை இல்லாத ஒரு பெண் என்று கேத்தரீன் விவரிக்கப்படுகிறார். தனது மகனுக்கு அதிக செல்லம் கொடுத்து மூர்க்கத்தனமான பிடிவாதத்தால் அவனது வாழ்வைக் கெடுத்தார். அவளது குடி பழக்கம் பைரனுக்கு வெறுப்பை உண்டாக்கியது. அவளுடைய குள்ளமான, குண்டான உருவத்தை அவர் அடிக்கடி கேலி செய்தார். இதனால் அவளால் அவரைக் கட்டுப்படுத்த இயலவில்லை. கேத்தரீன் ஒருமுறை பழிவாங்கும் நோக்கத்துடன் பைரனை ஒரு நொண்டி என்றும் கேலி செய்துள்ளார் ஆயினும், பைரனின் வாழ்க்கை வரலாற்று நூல் ஆசிரியரான டோரிசு லாங்லி-மூர் 1974  ஆம் ஆண்டு புத்தகத்தில், கேத்தரீனின் பரிவுணர்வு குணங்களை  வர்ணிக்கிறார். மதுவின்மீது அதிக ஈடுபாடு கொண்டவர் என்றாலும் அவளுடைய மகனின் உறுதியான ஆதரவாளராக எப்படி இருந்தார் என்றும்  கேம்பிரிட்ச்சிலும் ஆரோவிலும் பைரனுக்காக எவ்வளவு தியாகங்களைச் செய்தார் என்றும் அந்நூலில் விளக்கியுள்ளார்.
லேடி மில்பாங்க் என்று அழைக்கப்பட்ட பைரனின் மாமியார் யூடித் நோயல் 1822 இல் இறந்ததன் பின்னர், அவர் உயிலின்படி இவரது பெயருடன் நோயல் சேர்ந்தது. இதனால் யூடித் நோயலின் அரைபகுதி வீடு மரபுவழியாக இவருக்குக் கிடைத்தது. நோயெல் என்ற பெயரை எடுத்துக்கொள்வதற்கும் பயன்படுத்துவதையும் அனுமதிக்கும் ஆணைபத்திரம் இவருக்குக் கிடைத்தது. மேலும், இவருக்குள்ள அனைத்து சிறப்புப் பெயர்களுக்கு முன்னாலும் இதைப் பயன்படுத்திக் கொள்ளலாம் என்ற அனுமதியையும் இப்பத்திரம் அவருக்கு வழங்கியது. எனவே இவர் நோயல் பைரன் என்று கையெழுத்திட ஆரம்பித்தார். எனவேதான் இவருக்கான தலைப்பெழுத்துகள் என்.பி என்று குறிப்பிடப்படுகின்றன. இது அவருடைய கதாநாயகன் நெப்போலியன் போனபார்ட்டைக் குறிப்பதாகவும் உள்ளதாகக் கருதுவர்.
கல்வியும் இளமைக் காதலும்
பைரன் அபெர்டீன் இலக்கண பள்ளியில் ஆரம்பகால கல்விப் படிப்பைப் பெற்றார். பின்னர் 1799 ஆம் ஆண்டு ஆகத்தில் டூல்விச்சில் உள்ள டாக்டர் வில்லியம் கிளென்னியின் பள்ளியில் நுழைந்தார். டாக்டர் பெய்லி கவனிப்பில் வைக்கப்பட்ட பைரன்  மிதமான முறையில் பயிற்சிகள் மேற்கொள்ள   ஊக்கப்படுத்தப்பட்டார். ஆனால் அவரது சிதைந்த பாதத்திற்கு மேலதிகமான முயற்சிகள் மேற்கொள்வதை அவர் தடுக்கவில்லை. 1801 ஆம் ஆண்டில் பைரன் ஆரோவிற்கு அனுப்பப்பட்டார். அங்கு அவர் சூலை 1805 வரை கல்வி கற்றார். குறிப்பிடத்தக்க ஒரு மாணவராகவும் திறமையற்ற கிரிக்கெட் வீரராகவும் விளங்கிய பைரன் லார்ட்சில் நடைபெற்ற  முதல் ஏட்டோனுக்கு எதிராக ஆரோ விளையாடிய கிரிக்கெட் போட்டியில் 1805 ஆம் ஆண்டில் தனது பள்ளிக்காக விளையாடினார்.
செய்யுளிசை அளபெடை
அளபெடை என்பது எழுத்தின் ஒலிக்கு மாத்திரை கூட்டுதல். செய்யுளிசை அளபெடை செய்யுளில் இசையைக் கூட்டுவதற்குப் பயன்படுத்தப்படும். இதனை இசைநிறை அளபெடை என்றும் வழங்குவர்.
இதில் 'அ' எழுத்து இசை நிறைக்க வந்துள்ளது.
கடாக் களிறு என எழுதினால் செப்பலோசை குன்றும்.
கடாக் களிறு
கடா - நிரை - இது சீர் ஆகாது. 'கடாஅ' என இசை கூட்டும்போது 'புளிமா' என்னும் வாய்பாட்டுச் சீராக அமைந்து 'மா முன் நிரை' என்னும் என்னும் வெண்டளையாகி வெண்பாவுக்கு உரிய செப்பலோசையாகிவிடுகிறதது
அடிக்குறிப்பு
பகுப்பு:அளபெடை வகைகள்
சியாமா ஷா
சியாமா ஷா (Shyama Shaw, பிறப்பு: சூலை 8 1971), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1995/96 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1995/96 - 1997 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1971 பிறப்புகள் பகுப்பு:வாழும் நபர்கள்
கரைத்துப் பிரித்தல்
கரைத்துப் பிரித்தல் என்பது ஒன்றுக்கும் மேற்பட்ட வேதிப்பொருட்களின் கரைசலில் இருந்து நமக்குத் தேவையான ஒரு பொருளை மட்டும் பிரித்தெடுக்கும் முறையாகும். அங்ஙனம் பிரித்தெடுக்க அப்பொருளை மிகுதியாய்க் கரைக்கக் கூடிய ஒரு கரைப்பான் பயன்படுத்தப்படுகிறது. அந்தக் கரைப்பான் நமக்குத் தேவையான அப்பொருளை மட்டும் கரைப்பதாக அமையவேண்டுமேயன்றி, வேறெந்த பொருளையும் அக்கரைசலில் இருந்து அப்புறப்படுத்தக்கூடாது.
இங்ஙனம் கரைக்கப்பட்ட அந்தப் பொருளை பின்னர் காய்ச்சி வடித்தல் மூலம் பிரித்தெடுத்து தூய்மையாக்கிக் கொள்ளலாம். நேரடியாக காய்ச்சி வடித்தல் மூலம் பிரிக்க இயலாவண்ணம் கொதிநிலை வெப்பம் ஒரே அளவில் இருக்கக்கூடிய இருவேறு நீர்மப் பொருட்களைப் பிரித்தெடுக்க இம்முறை பொதுவாக பயன்படுத்தப்படுகிறது. எனவே, நாம் பிரித்தெடுக்கப் பயன்படுத்தப்படும் கரைப்பானின் கொதிநிலையானது, அது கரைத்துக் கொண்டு வெளியேறும் கரைபொருளின் கொதிநிலையை விட மிகுந்தோ, குறைந்தோ இருத்தல் இன்றியமையாதது.
பகுப்பு:வேதியியல் செயல்முறைகள் பகுப்பு:பகுப்பாய்வு வேதியியல்
வி. வி. சி. ஆர். முருகேசனார் செங்குந்தர் மகளிர் மேல்நிலைப் பள்ளி
'''வி. வி. சி. ஆர். முருகேசனார் செங்குந்தர் மகளிர் மேல்நிலைப் பள்ளி''' (V.V.C.R Murugesanar Sengunthar Girls Hr Sec School, ERODE ) என்பது தமிழ்நாட்டின் ஈரோடு மாவட்டம் ஈரோட்டிலுள்ள ஒரு பெண்கள் பள்ளியாகும். இப்பள்ளியானது 1998 ஆம் ஆண்டு மகளிர் உயர்நிலைப் பள்ளியாக தோற்றுவிக்கப்படு, 2002 ஆம் ஆண்டு மேல்நிலைப்பள்ளியாக தரம் உயர்த்தப்பட்டது. இங்கு 2019 ஆண்டு காலகட்டத்தில் தமிழ், ஆங்கிலவழியில் 844 மாணவிகள் பயின்றுவருகின்றனர். இப்பள்ளி மாணவிகளின் தனித்திறன்களை வளர்ப்பதற்காக நாட்டு நலப்பணித்திட்டம், நூகர்வோர் மன்றம், இன்ட்ராக்ட் கிளப், பசுமைப்படை திட்டம், சாரணியர் இயக்கம், இளையோர் செஞ்சிலுவைச் சங்கம் போன்றவை செயல்படுகின்றன.
ஜிவெல் கான்
ஜிவெல் கான் (Jewel Khan ), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
பொகோர் அரண்மனை, பொகோர்
பொகோர் அரண்மனை (Bogor Palace) ( இந்தோனேசிய : இஸ்தானா போகோர், டச்சு : ஹெட் பேலிஸ் டெ பியூட்டென்சோர்க் ) இந்தோனேசியாவின் ஆறு ஜனாதிபதி மாளிகைகளில் ஒன்றாகும், இது மேற்கு ஜாவாவின் பொகோர் என்னும் நகரில் அமைந்துள்ள அரண்மனையாகும். இந்த அரண்மனை அதன் தனித்துவமான கட்டடக்கலை மற்றும் வரலாற்று அம்சங்களுக்காகவும், அருகிலுள்ள தாவரவியல் பூங்காக்களுக்காகவும் முக்கியமான இடத்தினைப் பெறுகிறது. பொகோர் அரண்மனை இந்தோனேசியாவின் பொறுப்பு ஜனாதிபதியாக இருந்த சுஹார்ட்டோவின் அனுமதியுடன் இஸ்தானா பொகோர் என்பவரால் 1968 ஆம் ஆண்டில் பொது மக்கள் சுற்றுலா குழுவாக வந்து பார்ப்பதற்காக பொதுமக்களுக்காகத் திறந்து வைக்கப்பட்டது. (தனி நபர்களுக்கு அல்ல) அரண்மனையின் உள்ள தோட்டங்கள் 284,000 சதுர மீட்டர் (28.4 ஹெக்டேர் ) பரப்பளவில் அமைந்து காணப்படுகின்றன.
காலனித்துவ காலத்தின்போது, பொருத்தமான, ஏற்றுக்கொள்ளக்கூடிய நிலையில் அமைந்த கால நிலை காரணமாக பொகோர் அரண்மனை டச்சு கிழக்கிந்த கவர்னர் ஜெனரல்களின் விருப்பமான இல்லமாக அமைந்தது. இது மறைந்த ஜனாதிபதியான சுகர்னோவால் விரும்பப்பட்ட இடமாகவும் இருந்து வந்தது. மேலும் 1967 ஆம் ஆண்டில் அவர் பதவிப் பொறுப்பிலிருந்து வீழ்ச்சியடையும் வரை அலுவல்பூர்வ ஜனாதிபதி இல்லமாக பயன்பாட்டில் இருந்தது. பிப்ரவரி 2015 ஆம் நாள் வரை பெரும்பாலும் பயன்படுத்தப்படாமல் இருந்து வந்த இந்த அரண்மனையை புதிய ஜனாதிபதி ஜோகோ விடோடோ பயன்படுத்தத் தொடங்கினார் அவர் ஜனாதிபதி அலுவலகத்தை மெர்டேகா அரண்மனையிலிருந்து பொகோர் அரண்மனைக்கு மாற்றம் செய்தார். இடது|thumb| அரண்மனை ஓவியம், 1889 வலது|thumb| அரண்மனையின் உட்புறம் மற்றும் முதன்மை மண்டபம், 1921 வலது|thumb| அரண்மனையின் உட்புறம், 1921 பொகோர் அரண்மனை வளாகத்தில் முன்பு பியூட்டென்சோர்க் ( சான்ஸ் ச ci சி, அதாவது: டச்சு மொழியில் அக்கறை இல்லாமல் ) என்ற ஒரு மாளிகையான காலனித்துவ காலத்தைச் சேர்ந்த கட்டிடம் இருந்தது. இது 1745 ஆம் ஆண்டு முதல் டச்சு ஆளுநர்கள் தங்கும் இடமாக இருந்தது. படேவியாவின் வெப்பம் மற்றும் நோய் ஆகியவற்றிலிருந்து விலகி இருப்பதற்காக அவர்கள் இங்கு வந்து தங்கினர். புதிய அரண்மனைக்கான இருப்பிடம் பரோன் வான் இம்ஹாஃப் என்பவரால் 10 ஆகஸ்ட் 1744 ஆம் நாளன்று "கம்போங் பரோ " என்ற கிராமத்தில் கண்டுபிடிக்கப்பட்டது. அந்த இடத்தில் அவர் ஒரு மாளிகையை கட்ட உத்தரவிட்டார். இருந்தாலும் அவருடைய ஆட்சிக்காலம் நிறைவுற்ற 1750 ஆம் ஆண்டு வரை கட்டடக் கட்டுமானப் பணி நிறைவேறவில்லை. அதனால் அக்கட்டட கட்டுமானப் பணி ஜேக்கப் மொசால் என்பவரால் தொடரப்பட்டது.
கவர்னர் ஜெனரல் ஹெர்மன் வில்லெம் டேன்டெல்ஸின் (1808 - 1811) காலத்தில் அரண்மனையின் விரிவான புதுப்பித்தல் பணி நடைபெற்றது. அரண்மனை மேலும் இரண்டு தளங்களைக் கொண்டு விரிவுபடுத்தப்பட்டது. முன்பு அமைந்திருந்த கட்டமைப்பின் கிழக்கு மற்றும் மேற்கில் ஒரு புதிய பிரிவு சேர்க்கப்பட்டது.
1811 ஆம் ஆண்டில் ஸ்டாம்போர்ட் ராஃபிள்ஸ் ஜாவாவுக்கு வெற்றிகரமான படையெடுப்பு நடத்தினார். அப்போது பிரிட்டன் காலனியைக் கைப்பற்றியதோடு 1816 ஆம் ஆண்டு வரை அதனைத் தக்கவைத்துக் கொண்டிருந்தது. பொகோர் மலைகளின் மிதமான காலநிலை காரணமாக ராஃபிள்ஸ் பியூட்டென்சோர்க் அரண்மனையை தனது இல்லமாக அமைத்துக் கொண்டிருந்தார், அதே நேரத்தில் படேவியாவில் உள்ள ரிஜ்ஸ்விஜ்க் அரண்மனையில் தொடர்ந்து சபைக் கூட்டங்களை நடத்தி வந்தார். அவர் தங்கியிருந்த காலத்தில் பியூட்டென்சோர்க் அரண்மனையின் தோட்டத்தை ஒரு ஆங்கிலப் பாணித் தோட்டமாக மாற்றி அமைத்தார். இது பிற்கால தாவரவியல் பூங்காவிற்கு ஒரு உத்வேகமாக அமைந்தது.